Tojikiston hukumati o‘z va’dasini bajaradi va shu yilning iyul oyidan boshlab maorif, sog‘liqni saqlash va madaniyat sohasidagi oylik ish haqini hamda stipendiyalarni 15-30 foizga oshiradi. Bu haqda mamlakat prezidenti Emomali Rahmon parlament oldida o‘qib eshittirgan yillik murojaatida aytib o‘tdi. “Minimal oylik ish haqining hajmi 60 foizga o‘sib, 400 somoniyga tenglashadi (53 dollar)”, - dedi u. Davlat rahbarining ta’kidlashicha, hukumatning maosh va stipendiyalarni oshirish haqidagi va’dalari jahon moliyaviy inqirozi va boshqa sabablarga ko‘ra bajarilmay qolgan edi.